قورخولو فیلم‌لرین افسانوی یؤنتمنی توبی هوپر لوس آنجلس‌ده کی ائوینده 74 یاشیندا وفات ائتدی.
یونتمن‌نین اؤلوم سببی آچیقلانماییب.
هوپر "تگزاس قتل عام لاری" فیلمی ایله مشهورلاشیب.
سناریست، یاپیمجی (تهیه کننده) ، یونتمن (کارگردان) کیمی تانینان هوپر 1943-جو ایلده تگزاس ایالتی‌نین آستین شهرینده آنا‌دان اولموشدو. 1960-جی ایللرده کاریرینه کامرامان (فیلمبردار) کیمی باشلاییب.
اونون یونتمن کیمی ایلک ایشی 1969-جو ایلده یاییم‌لانان آشاغی بودجه‌لی "Eggshells"  فیلمی اولوب.
1982 -جی ایلده ایسه استیون اسپیلبرگ سناریسی اساسیندا "پیس روح" فیلمینی چکیب.
